open-index/open-wikipedia-markdown huggingface dataset:
תאונת האוטובוס בגליל

[300px|ממוזער|שמאל|ה[אנדרטה שהוקמה במצפור בהר תורען לזכר הרוגי התאונה]]
**תאונת האוטובוס בגליל** (מוכרת גם כ**תאונת אוטובוס הפנויים-פנויות**) התרחשה ב-9 באוקטובר 1999. אוטובוס שבו היו 56 איש הידרדר לתהום לצד הכביש ליד היישוב מצפה נטופה. בתאונה נהרגו 17 מיושבי האוטובוס ו-37 נפצעו.

## התאונה
נהג האוטובוס, שהיה בבעלות חברת ז'ק יולזרי, אסף 54 נוסעים בראשון לציון ביום שבת בשעה 07:00, בדרכם לטיול בגליל וברמת הגולן. האוטובוס נסע צפונה וביקנעם עילית עלה עליו מדריך טיולים, שהיה אמור להדריך את הנוסעים בטיול. סמוך לשעה 10:45 הגיע האוטובוס לצומת גולני והמשיך ממנו בכביש 65 לכיוון עיילבון, כאשר גשם החל לרדת. ליד מצפה נטופה איבד נהג האוטובוס את השליטה עליו והוא החליק מימין ולשמאל והידרדר לתהום לצד הכביש, כשהוא מתהפך מספר פעמים. כמעט כל יושבי האוטובוס נפגעו. 11 נשים ושישה גברים נהרגו בתאונה.

כוחות הצלה רבים מיהרו למקום התאונה, שבו נראו מחזות קשים של עשרות נפגעים הפזורים בשטח.

## לאחר התאונה
בשנת 2002 הגישה פרקליטות מחוז הצפון לבית המשפט המחוזי בנצרת כתב אישום בגין התאונה ותוצאותיה נגד שישה נאשמים. הם היו נהג האוטובוס, שני בעלים של חברת ז'ק יולזרי ומנהל המוסך של החברה, וכן שניים מעובדי מע"צ. יוחסו להם עבירות של הריגה וחבלה חמורה בנסיבות מחמירות ועבירות נוספות. בכתב האישום נטען כי נהג האוטובוס התקבל לעבודה בחברה מספר חודשים לפני התאונה, ללא ניסיון בנהיגת אוטובוס נוסעים, וכי כאשר קיבל לידיו את האוטובוס שהיה מעורב בתאונה לא נמסר לו שנמצאה תקלה במערכת ההאטה החשמלית שלו.

במהלך ניהול המשפט מתו שני עובדי מע"צ הנאשמים. מנהל המחוז במע"צ שם קץ לחייו בנובמבר 2004. לטענת בני משפחתו הוא עשה זאת לאחר שפורסם בערוץ 2 תחקיר על התאונה שבו נמתחה ביקורת על עבודתו. סמנכ"ל האחזקה במע"צ נפטר במהלך המשפט ממחלה קשה.

ב-6 בדצמבר 2006 החליט בית המשפט לזכות את ארבעת הנאשמים הנותרים מעבירות ההריגה והחבלה החמורה שיוחסו להם. בית המשפט פסק שהתאונה התרחשה בעיקר בשל נוכחותו של חומר שחור על הכביש במקום התאונה, שכאשר נרטב הפך לחלקלק מאד. נקבע שלמע"צ נודע על נוכחות החומר בכביש מספר ימים לפני התאונה, אלא שאנשיה לא דיווחו עליו לאיש וגנזו את הדין וחשבון שערכה בנושא, אשר הזהיר כי החומר יוצר סכנת החלקה של כלי רכב על הכביש. עם זאת הורשעו ארבעת הנאשמים בעבירות הקשורות לניהול המוסך, בעבירות תעבורה ובעבירות של קבלת דבר במרמה וזיוף. באפריל 2007 גזר בית המשפט על הנאשמים עונשי מאסר שירוצו בעבודות שירות וקנסות. בנוסף נשלל רישיון הנהיגה של נהג האוטובוס לשנה על תנאי.

ביולי 2008 הרשיע בית משפט השלום בנצרת עובד של מע"צ בעבירות בקשר לתאונה. הנאשם, ששימש כמנהל אגף לחומרים ומחקר, הורשע בשיבוש מהלכי משפט ובהדחה בחקירה. נקבע שהוא נמנע מלגלות למשטרה ולפרקליטות את תוצאות הבדיקה שהתקיימה בכביש מספר ימים לפני התאונה ובה התגלה החומר השחור החלקלק. נגזר עליו עונש מאסר לריצוי בעבודות שירות ועונש מאסר על תנאי.

ליד מצפה נטופה הוקמו מצפור ואנדרטה לזכר הניספים בתאונה.

## קישורים חיצוניים

* 
* 

## הערות שוליים

אוטובוס בגליל
קטגוריה:1999 בישראל
קטגוריה:מצפה נטופה
קטגוריה:הר תורען
אדבאיו אדליי

**אדבאיו אדליי** (באנגלית: **Adebayo Adeleye**; נולד ב-17 במאי 2000) הוא כדורגלן ניגרי המשחק בעמדת השוער באנוסיס נאון פאראלימיני.

## קריירה
בשנת  אדליי הצטרף לקבוצת הנוער של הפועל קטמון ירושלים. ב-26 באוגוסט 2019 אדליי ערך את הופעת הבכורה שלו בקבוצה הבוגרת בהפסד 2-0 להפועל ראשון לציון. שנה לאחר מכן, היה שותף לחזרה של הקבוצה לליגת העל אחרי 21 שנות היעדרות. אדליי היה השוער הראשון של הפועל ירושלים עד לפברואר  אז איבד את מקומו בהרכב, אך חזר אליו כעבור כחודשיים בעקבות פציעתו של יהונתן שאבי. באפריל  חזר להרכב הקבוצה. ב-15 בינואר 2023 הורחק במשחק הליגה נגד מכבי חיפה לאחר שקיבל כרטיס צהוב שני.

ב-2 ביולי 2024 חתם באנוסיס נאון פאראלימני מליגת העל הקפריסאית.

במאי  זומן לראשונה לסגל נבחרת ניגריה. ב-18 ביוני 2023 ערך את הופעת הבכורה שלו בנבחרת, בניצחון 2-3 על נבחרת סיירה לאון במסגרת מוקדמות אליפות אפריקה 2023.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:שוערי כדורגל ניגרים
קטגוריה:וארי: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הפועל ירושלים
קטגוריה:כדורגלני אנוסיס נאון פאראלימני
קטגוריה:כדורגלני נבחרת ניגריה
קטגוריה:כדורגלנים זרים בישראל
קטגוריה:ספורטאים ניגרים בישראל
קטגוריה:ספורטאים ניגרים בקפריסין
קטגוריה:ניגרים שנולדו ב-2000
פרס שארל ויון למסאות אירופית

**פרס המסאות האירופית** מוענק מדי שנה על ידי הקרן על שם התעשיין השווייצי שארל וֵיוֹן למסאי/ת אירופאי/ת. הפרס נוסד בשנת 1975, והוא הפרס הספרותי הראשון המוקדש אך ורק לסוגת המסה. הוא מוענק עבור מסה מאת סופר/ת אירופאי/ת, בכל שפה שהיא.

הפרס הוא המשכו של פרס הרומן האירופי, שייסד שארל ויון עצמו לאחר מלחמת העולם השנייה, ואשר הוענק מדי שנה בשלוש השפות האירופיות העיקריות של שווייץ – צרפתית, גרמנית, ואיטלקית. כמו פרס הרומן, מבקש פרס המסאות על שם ויון לתרום לפיוס ולאחדות באירופה באמצעות תרבות.

חבר השופטים של הפרס מורכב מחברי הוועד המנהל של קרן שארל ויון, ומאישים שנבחרו בשל מומחיותם והמוניטין שלהם בתחום.

טקס הענקת הפרס, בתחילת השנה ועל פי הזמנה, מתרחש במסיבת עיתונאים לכבוד הזוכים בפרס.

הפרס מאורגן במשותף עם העיר לוזאן, שם חי ופעל שארל ויון בשעתו, ועם אוניברסיטת לוזאן. הוא מבקש לתגמל יצירה אשר "מהווה עדוּת, או מציעה ביקורת פורה על חברות עכשוויות, על אורחות חייהן, ועל האידאולוגיות שלהן."

## זוכי הפרס

## קישורים חיצוניים
* 
* קרן שארל ויון 

## הערות שוליים

קטגוריה:לוזאן: תרבות
שארל ויון למסאות אירופית
שארל ויון למסאות אירופית
הקרן הלאומית פרנסיסקו פרנקו

**הקרן הלאומית פרנסיסקו פרנקו** (בספרדית:**Fundación Nacional Francisco Franco**; **FNFF**) היא קרן ומרכז תעמולה שנוצרו בשנת 1976, המוקדשים לקידום מורשתו של הדיקטטור הספרדי פרנסיסקו פרנקו. בתו היחידה של פרנקו, כרמן פרנקו (1926–2017) הנהיגה את הארגון, ולימים הפכה לנשיאת הכבוד שלו.

בשנת 2017 חתמו 200,000 אנשים על עצומה, הקוראת לממשלת ספרד להחרים את הארגון.

בשנת 2018, לאחר שראש הממשלה החדש פדרו סנצ'ס הבטיח ששרידיו של פרנקו יוסרו מעמק הנופלים, הגישה הקרן עצומה עם 24,000 חתימות, כדי להתנגד להצעה. למרות היותם שוליים יחסית בתרבות הפוליטית הספרדית, ה-FNFF (ובני משפחת פרנקו) זכו לנראות ציבורית עצומה בהקשר של סוגיית הוצאת עצמותיו של הרודן.

## ראו גם
* המדינה הספרדית

## קישורים חיצוניים
* 

* 

* 


## הערות שוליים

קטגוריה:המדינה הספרדית
קטגוריה:ספרד: ארגונים
קטגוריה:ספרד: פוליטיקה
מילטון ריבס

**מילטון ריבס** (באנגלית: **Milton Reeves**; 25 באוגוסט 1864 - 4 ביוני 1925) היה חלוץ תעשיית הרכב בארצות הברית, הוא החזיק מעל ל-100 פטנטים בתחום תעשיית הרכב.

## ביוגרפיה
מילטון ריבס נולד בחוות באינדיאנה. בשנת 1879 הוא עבד במנסרה בעיר קולומבוס. הוא שם לב לבלאי גדול של חלקים. לאחר ניסיונות רבות הוא פיתח תיבת הילוכים רציפה ששיפרה את רמת פעילות המתקן.

בשנת 1868 ריבס ואחיו רכשו חברת הנדסה שפיתחה מכונות שונות. בשנת 1879 שמה של החברה שונה ל-Reeves & Co.

ריבס נמנה עם בוני המכוניות הראשונות בארצות הברית. זה הייתה מכונית עם 4 גלגלים ועם מנוע בעל 6 כוחות סוס. הנסיעה המתועדת הראשונה הייתה בשנת 1897. באותה שנה הוא קיבל פטנט על עמם פליטה לרכב. בנסיעה לאינדיאנפוליס הרכב הגיע למהירות של כ-25 קמ"ש ובהמשך גם ל-48 קמ"ש. בשנת 1898 בהיעדר מכירות החברה הפסיקה לעסוק בייצור מכוניות.

בשנת 1904 ריבס שכנע את אחיו לחזור לתחום ייצור רכבים. הוא תכנן מספר רכבים ומנועים. בשנת 1905 הם קיבלו הזמנה לייצור 500 יחידות לאירוקאר. במהלך שנת 1906 הם בנו 15 יחידות כל שבוע. הייצור נמשך עד לשנת 1911. בנוסף לכך החברה יצרה מנועים ליצרני כבר אחרים ברחבי ארצות הברית.

החברה המשיכה בייצור תיבת הילוכים רציפה עד לשנת 1955 כאשר נרכשה על ידי Rockwell Automation.

בשנת 1911 ריבס הקים חברה Reeves Sexto-Octo Company. הוא תכנן Reeves Sexto-Octo בעלת 8 גלגלים. המכונית הייתה מצוידת במנוע בעל 40 כוח סוס. בהיעדר מכירות תוכנן דגם עם 6 גלגלים בלבד אך גם הוא היה כישלון מסחרי.

ריבס נפטר בשנת 1925.

## קישורים חיצוניים

* ביוגרפיה ותולדות החברה
* 

קטגוריה:אמריקאים ילידי אינדיאנה
קטגוריה:חלוצי תעשיית הרכב
קטגוריה:אנשי עסקים אמריקאים
קטגוריה:אמריקאים שנולדו ב-1864
קטגוריה:אמריקאים שנפטרו ב-1925
ריפראפ

[ממוזער|[תעלת ניקוז כביש באזור מחלף גנות הבנויה מריפראפ.]]
**ריפראפ** (אנגלית אמריקאית : Riprap) הוא ציפוי בתעלות ניקוז או במוצאים ובמובאות של מעבירי מים, שעשוי מאבני לקט המקובעות בטיט או בבטון. הוא מנוצל גם להגנת קו חוף.

מקור השם באנגלית האמריקאית, שם הכוונה לקלאסטים או לצרורות המשמשים להגנה על חופים, ומבנים ימיים או תת-ימיים. בישראל יש למונח פירוש שונה במקצת. בדרך כלל מדובר באבנים שטוחות, או שטוחות למחצה הנאספות בשדות או באזורי חציבה, המקובעות בתחתית או בדפנות תעלות ניקוז ומונעות את סחף העפר.

ישנן עדויות לבניית ריפראפים כבר בתקופת השלטון העוצמני. אלפי ריפראפים מצויים במדינת ישראל והם מהווים מרכיב חשוב בנוף הכפרי.

במפרט הביצוע שפורסם על ידי חברת נתיבי ישראל, קיימות הנחיות לביצוע ריפראפים.

## קישורים חיצוניים

קטגוריה:אבני בניין
קטגוריה:הנדסה אזרחית
קטגוריה:תעלות
ByteDance

**ByteDance Ltd.** (בסינית: **字节跳动**; בפין-יין: **Zìjié Tiàodòng**) היא חברת טכנולוגיית אינטרנט רב-לאומית סינית, שמטה החברה שלה נמצא בבייג'ינג (בירת סין), אם כי, על פי חוק היא שוכנת באיי קיימן.

## היסטוריה
החברה, שנוסדה במרץ 2012 על ידי ג'אנג יימינג ושותפים סינים נוספים, ייסדה את יישומון שיתוף הווידאו והרשת החברתית המקוונת "טיקטוק". היא פיתחה גם את פלטפורמת המידע והחדשות "Toutiao". נכון ליוני 2021, בפלטפורמות החברה משתמשים מעל ל-1.9 מיליארד משתמשים מדי חודש.

בשנת 2016 החברה השיקה את Douyin, הגרסה הסינית של טיקטוק, ולאחר שנה רכשה תמורת מיליארד דולר את מיוזיקלי ומיזגה אותה עם השירות הקיים.

באפריל 2018 החברה סגרה את אפליקציית שיתוף הבדיחות Neihan Duanzi, שהתמקדה בממים סאטיריים, והסירה באופן זמני את Toutiao מחנויות האפליקציות הסיניות בשל הוראה של רגולטור מנהל הרדיו והטלוויזיה הלאומי הסיני.

החברה זכתה לתשומת לב ציבורית בשל האשמות כלפיה כי היא פעלה להסרת וצנזור תכנים לבקשת המפלגה הקומוניסטית של סין, כולל תכנים על פעילות מחנות המעצר בשׂינְגְ'יָאנְג.

ב-27 בפברואר 2019, ועדת הסחר הפדרלית האמריקאית – קנסה את חברת טיקטוק העולמית ב-5.7 מיליון דולר, עקב איסוף מידע מקטינים מתחת לגיל 13, תוך הפרה של חוק הגנת הפרטיות המקוונת לילדים של ארצות הברית. בעקבות כך, הוסיפה ByteDance בטיקטוק מצב לילדים בלבד שחוסם העלאת סרטונים, בניית פרופילי משתמשים, הודעות ישירות והערות על סרטונים של אחרים, תוך כדי שהיא ממשיכה לאפשר לילדים צפייה והקלטה של תוכן באמצעות האפליקציה.

במרץ 2024 עבר חוק בארצות הברית שמחייב את מכירת טיקטוק עד ינואר בשנה שאחר כך, או שהמוצר ייאסר לשימוש במדינה. במאי הגישה החברה עתירה נגד החוק, ובדצמבר פנתה לבית המשפט העליון בנושא.

## קישורים חיצוניים

* 

## הערות שוליים

קטגוריה:חברות סיניות
קטגוריה:חברות פרטיות
קטגוריה:חברות שהוקמו בשנות ה-2010
יסמין פיני

**יסמין פיני** (באנגלית: **Yasmin Finney**; נולדה ב-30 באוגוסט 2003) היא שחקנית ואושיית רשת אנגלייה. היא ידועה בתפקידה כאל ארג'נט בסדרת הטלוויזיה "עוצר נשימה" המשודרת בנטפליקס.

## ראשית חייה
פיני נולדה במנצ'סטר לאם חד-הורית. בצעירותה השתתפה במספר הפקות תיאטרון מקומיות, בין היתר בתיאטרון סאקוויל של אוניברסיטת מנצ'סטר. היא טרנסג'נדרית.

## קריירה
פיני זכתה בתחילה לפרסום באמצעות הסרטונים שפרסמה ברשת החברתית טיקטוק על חוויותיה כמתבגרת טרנסג'נדרית בריטית שחורה. באפריל 2021, בגיל 17, פיני לוהקה לסדרת הטלוויזיה "עוצר נשימה" של נטפליקס, אשר עלתה לשידור בשנת 2022. בסדרה היא מגלמת את דמותה של אל ארג'נט, תלמידת תיכון לבנות אליו עברה לאחר שיצאה מהארון כטרנסג'נדרית. באותו חודש היא לוהקה גם לסרט "Anything's Possible" , אך נאלצה לפרוש עקב מגבלות מגפת הקורונה על נסיעות שמנעו ממנה לקבל אשרת עבודה לארצות הברית, מה שהוביל להחלפתה על ידי אווה ריין.

ביוני 2021 היא נכללה ברשימת "" השנתית השנייה של הליגה ההומו-לסבית נגד השמצה.

ב-16 במאי 2022, הוכרז כי פיני תצטרף לצוות השחקנים של דוקטור הו לרגל יום השנה ה-60 לסדרה שיחול ב-2023, ותגלם דמות בשם רוז.

## פילמוגרפיה

## ראו גם

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקנים להט"בים בריטים
קטגוריה:טיקטוקריות בריטיות
קטגוריה:טרנסג'נדריות בריטיות
קטגוריה:אנגליות שנולדו ב-2003
פיסאיו אקינאדה

**פיסאיו אקינאדה** (באנגלית: **Fisayo Akinade**; נולד ב-28 בדצמבר 1987) הוא שחקן בריטי. הוא ידוע בעיקר בזכות תפקידו כדין בסדרות "מלפפון" ו"בננה" בערוץ 4, וכן תפקידו כמר אג'אי בסדרת הטלוויזיה של נטפליקס "עוצר נשימה" ועבודותיו בתיאטרון.

## ראשית חייו
אקינאדה נולד בליברפול שבאנגליה. במשך ארבע שנים בילדותו התגורר בניגריה עד שחזר לבריטניה, שם גדל באזורים פאלופילד ומוס סייד שבמנצ'סטר.

בבגרותו אקינאדה רצה לעסוק בהתעמלות. עם זאת, לאחר שסבל מפציעה והמקום בו התאמן נסגר, אקינאדה החל להשתתף בשיעורי דרמה בתיאטרון קונטקט במנצ'סטר, ומאוחר יותר הצטרף לקבוצת השחקנים הצעירים של התיאטרון, וכן בקורסים בתיטארון Royal Exchange. בהמשך הלך ללמוד בבית הספר המלכותי המרכזי לנאום ודרמה  בלונדון.

## קריירה
פריצת הדרך של אקינאדה בטלוויזיה התרחשה ב-2015, כאשר כיכב בתפקיד דין מונרו בסדרת הדרמה "מלפפון" וסדרות-הבת שלה, "בננה" ו"טופו", בבימויו של ראסל טי דייוויס. ב-2016, אקינאדה כיכב לצד גלן קלוז, ג'מה ארטרטון ופאדי קונסידיין בסרט "הנערה עם כל המתנות" .

בפברואר 2022, אקינאדה השתתף במחזה "The Glow" מאת אליסטר מקדאוול. המחזה הועלה בתיאטרון רויאל קורט.

אקינאדה כיכב בסדרת הנעורים של נטפליקס "עוצר נשימה", אשר עלתה לשידור באפריל 2022. בסדרה, הוא מגלם את מר אג'אי, מורה לאמנות אשר נותן תמיכה לדמות הראשית צ'ארלי, במיוחד בקשר לבריונות שהוא חווה בשל נטייתו המינית.

## חיים אישיים
אקינאדה הוא הומוסקסואל.

## פילמוגרפיה
### קולנוע

### טלוויזיה

### סדרות רשת

### משחקי וידאו

## ראו גם

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים הומוסקסואלים
קטגוריה:שחקנים להט"בים בריטים
קטגוריה:אנגלים ממוצא ניגרי
קטגוריה:אנגלים שנולדו ב-1987
ג'אנג נאן

**ג'אנג נאן** (בסינית: **张楠**; בפין-יין: **Zhāng Nán**; מוכרת בשם **קלי ג'אנג**), היא אשת עסקים סינית, המשמשת כאחראית פיקוח התפעול והניהול של תיק ההשקעות של חברת "ByteDance" הסינית, הכוללת את פלטפורמת שיתוף הווידאו TikTok (או Douyin) ואת אתר החדשות "Toutiao".

ג'אנג למדה ציור בילדותה ובשנת 2003 השלימה את לימודיה באוניברסיטה עם תואר באמנות יפה. לאחר סיום לימודיה, עבדה במשך שלוש שנים על תכנון ועיצוב מוצר בסטודיו למשחקים לניידים Digital Red.

בשנת 2006 עזבה את Digital Red והחלה לעבוד ב-Qianchi Unlimited כמפתחת אפליקציות מדיה חברתית.

בפברואר 2013 יצרה אפליקציית שיתוף תמונות בשם Tuba, אשר צברה כמעט 500,000 משתמשים בששת החודשים הראשונים שלה.

ב-2014 נרכשה Tuba על ידי ByteDance, וג'אנג החלה לעבוד שם כמנהלת המוצר. לאחר מכן הפכה ג'אנג לאחראית על עסקי התוכן של ByteDance. במרץ 2018 הפכה למנכ"לית של חברת "Douyin", הגרסה הסינית של טיקטוק.

במרץ 2020 הפכה למנכ"לית העסקית של ByteDance בסין. בינואר 2021 הייתה אחראית על השקת Douyin" Pay", שירות מובנה המאפשר למשתמשי Douyin לקנות מוצרים ושירותים בתוך האפליקציה.

בשנת 2020 הייתה במקום ה-62 ברשימת 100 הנשים החזקות בעולם של מגזין פורבס ובמקום ה-45 ברשימת 100 הנשים החזקות בעולם של מגזין פורצ'ן, ובשנת 2021 הייתה במקום ה-48 ברשימה זו של מגזין פורצ'ן ובמקום ה-11 ברשימת 100 נשות העסקים הטובות ביותר של 'פורבס סין'.

## הערות שוליים

קטגוריה:100 הנשים החזקות בעולם של פורבס
גמר גביע אופ"א 1975

**גמר גביע אופ"א** של עונת 1974/1975, היה הגמר הרביעי של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא בורוסיה מנשנגלדבאך המערב-גרמנית, שגברה על טוונטה ההולנדית. הקבוצות שיחקו שני משחקים שנערכו ב-7 במאי וב-21 במאי 1975.

## הדרך אל הגמר

## סיכום המשחקים

### המשחק הראשון

### הרכבי הקבוצות

### משחק הגומלין

### הרכבי הקבוצות

## ראו גם

* גמר גביע אירופה לאלופות 1975

## הערות שוליים

קטגוריה:משחקי גמר הליגה האירופית
קטגוריה:תחרויות כדורגל ב-1975
קטגוריה:בורוסיה מנשנגלדבך
קטגוריה:טוונטה (כדורגל)
ענת (עיר)

**ענת** הייתה עיר עתיקה, בקרבת העיר המודרנית עאנה  שבצפון עיראק. בטקסטים מהתקופה הבבלית הקדומה מוזכרת העיר כ־Dḫa-na-atKI, שם המשוחזר לאמורית כ־ʿanat (ענת) ומתקשר כנראה לאלה ענת שנעבדה בעיר, כ־a-na-at "של ארץ " וכ־an-at "על מרכז הפרת" בכתובות מלכותיות אשוריות, Άναθω אצל איסידורוס מכאראקס ו־Anatha אצל אמיאנוס מרקלינוס, ומשם לשם הערבי המודרני של המקום. השם מקושר לאלה ענת.
__ללא_תוכן__
## היסטוריה

בתקופה הבבלית הקדומה נכללה העיר בארץ סוחי . העיר הייתה עיר אמורית, וייתכן ששמה קשור לשמם של הנוודים האמורים שנקראו באכדית ḫana. אם המקור האמורי של השם ḫana הוא אכן "ענה" וקשור לשם העיר "ענת", ייתכן שהוא גם קשור לדמות המקראית ענה: ענה מתואר כמי שמצא מים מתוקים כאשר רעה חמורים, וארץ ḫana הייתה אחד מנתיבי שיירות החמורים בתקופת הברונזה. לאחר התקופה הבבלית הקדומה נשלטה העיר ענת בידי מיתני, אך לא ברור איך עברה לשליטתה. במאה ה־10 לפנה"ס עמדה העיר על נתיב הסחר שעל הפרת. העיר הוזכרה כ־a-na-at "של ארץ " בכתובות תוכולתי-נינורתה השני, וכ־an-at "על מרכז הפרת" (על אי בנהר) בכתובת על מסע שערך אשורנצירפל השני. בשנת 616 לפנה"ס, במהלך המרד של נבופלאסר, מייסד האימפריה הבבלית החדשה, באימפריה האשורית החדשה, כבש נבופלאסר את אזור סוח'ו, ובשנת 613 התמרד האזור; נבופלאסר הטיל מצור על ענת, אך צבא אשורי בראשות המלך סין־שר־אישכון הניס אותם. בסוף תקופת האימפריה הרומית, במהלך מסעו נגד האימפריה הסאסאנית, עבר הקיסר יוליאנוס בעיר, ושרף את מבצרה לאחר שנכנעה לו.

## ממצאים

## קישורים חיצוניים

* Alexa Bartelmus, A Short Introduction on the Sūḫu Texts, 2016

## ביאורים

## הערות שוליים

קטגוריה:אמורים
קטגוריה:עיראק: אתרים ארכאולוגיים
בתי הספר למלאכת התחרה

**בתי הספר למלאכת התחרה** נוסדו ביוזמת "ארגון הנשים לעבודה תרבותית בפלשתינה" בתחילת המאה ה-20. הארגון נוסד ב-1907 בקונגרס הציוני השמיני בהאג. אחת ממטרותיו החשובות של הארגון הייתה מלחמה בסחר נערות. בתי הספר העניקו לנערות מקצוע שממנו יכלו להתפרנס.

## היסטוריה
מייסדת בתי הספר הייתה שרה טהון, נציגת האיגוד בארץ. בשנת 1906 עברה טהון לתקופה קצרה לכפר הגרמני וינגנלופניץ שהקים פרנץ אופנהיימר, ולמדה מהאיכרים את עבודת הרקמה.

היא הקימה את בית הספר הראשון ביפו, בשנת 1908. לאחריו הוקמו בתי ספר גם בירושלים, בטבריה, בעקרון ובצפת. מספר התלמידות עלה בהתמדה והגיע לכמה מאות. ב-1913 מספר התלמידות עמד על 400.

### בתי הספר
בית הספר הראשון הוקם ביפו ב-1908. בשנת 1910 הוקם בית ספר נוסף בטבריה, בעזרתו של משה גליקין. ב-1911 הוקם בית הספר בירושלים כמחלקה בבצלאל. ב-1911 הוקם בית הספר בעקרון, וב-1912 הוקם בית הספר בצפת בניהולה של הדסה קלוורי רוזנבליט.
## הלימודים
לבתי הספר התקבלו תלמידות מגיל 12. רוב התלמידות הגיעו ממשפחות עניות, 90% מהן מעדות המזרח. לאחר מספר חודשים, יכלו התלמידות להרוויח מעבודתן, לעזור בכלכלת הבית ואף לעבוד בביתן.

בתי הספר עסקו גם בחינוך. הלימודים כללו עברית, הגיינה אישית והגיינה בבישול ובמטבח, התעמלות, זמרה ותפירה. כדי לתכנן דוגמאות חדשות, התלמידות למדו ציור. תוכנית הלימודים כללה גם ידיעת הארץ והלימודים הללו בוצעו באמצעות טיולים.

ההוצאות עבור לימודי התחרה לא היו רבות, והן כוסו על ידי מכירת העבודות. ההוצאות עבור הלימודים האחרים כוסו על ידי תרומות מארגון הנשים, מאגודת חובבי ציון, מהמשרד הארצישראלי ומתורמים נוספים שגויסו על ידי שרה טהון. במכתב אל הברונית רוטשילד היא מפרטת את ההוצאות: "מורים לעברית ומחנכות בבית ספר, חייטות, רופא, אחות לטיפול עיניים, ספרים וטיולים - בסה"כ 3000 פרנק לשנה".

## העבודות ומכירתן
עיקר עבודות התחרה שנוצרו בבתי הספר השונים היו מפות ומפיות, צווארונים, עניבות משי שחור וסרטים לשיבוץ בכלי מטה ובהלבשה תחתונה. העבודות נמכרו במצרים, באירופה ואף בארצות הברית. בארץ ישראל העבודות הוצגו בביתן בצלאל, בין יתר עבודות בית הספר בצלאל. בחודש נובמבר 1909 "ארגון הנשים" ובית ספר בצלאל ארגנו תערוכות בקלן, בהמבורג, בריגה, בלבוב ובפוזנן.

בשנת 1911 תכננה שרה טהון מסע מכירות של עבודת התחרה כשנסעה עם בעלה לקונגרס הציוני בבזל. היא מכרה מוצרים בפולין ובגרמניה, קשרה קשרים עם סוחרים וחזרה לישראל מרוצה מהתוצאות. בצלאל שץ הציג את העבודות במגוון תערוכות שארגן - ב-1911 באודסה, ב-1912 וב-1914 בלונדון וכן בתערוכה ב-1914 בניו יורק.

העבודות היו מקוריות, כללו מוטיבים יהודיים והצטיינו בסגנון מזרחי שעדיין לא היה מוכר מחוץ לארץ ישראל. בכל מקום שהוצגו, זכו העבודות להצלחה רבה, ובתי הספר קיבלו הזמנות מפירמות שונות בכמויות שלא יכלו לספק במועד.

## לקריאה נוספת
* רפי טהון, **"המאבק לשוויון זכויות האשה סיפור חייה של שרה טהון"**, הוצאת המחבר, 1996, עמודים 30–86

## הערות שוליים

קטגוריה:ישראל: אמנות
קטגוריה:ישראל: בתי ספר לאמנות
ויליאם ונטון

**ויליאם ונטון** (באנגלית: **William Wenton**) היא סדרת ספרי פנטזיה שנכתבה על ידי הסופר בובי פירס (Bobbie Peers), וגיבורה הוא הנער ויליאם ונטון. הראשון מבין שש ספרי הסדרה, "ויליאם ונטון והחידה הבלתי אפשרית", יצא בשנת 2017, והאחרון בסדרה, "ויליאם וונטון 6 - והקטסטרופה הצנטריפוגלית" יצא בשנת 2022.

## עלילה
### ספר ראשון
כל אחד מהספרים מתעד את ויליאם ונטון, בן 12 גאון בפתרון חידות – כישרון שירש מסבו. כש"החידה הבלתי אפשרית" מגיעה למקום מגוריו, הוא לא עומד בפיתוי ופותר אותה, למרות התנגדות הוריו. ויליאם לא ידע שכך יעיר מרבצם את שדי העבר, ואלה יחזרו לרדוף אותו ואת משפחתו. הוא גם לא ידע שייחטף בידי סוכנות סודית וימצא את עצמו בבית ספר משונה מלא רובוטים, לצדם של ילדים בעלי כישרון דומה לשלו לפתרון חידות.

### ספר שני
בספר השני, לאחר שפיצח את "החידה הבלתי אפשרית", ויליאם ונטון חוזר לביתו בנורווגיה וזוכה לתהילת עולם. הוא מופיע בטלוויזיה ומוקף בקהל מעריצים. התקפים משונים משתלטים עליו, משתקים את גופו וגורמים לו להזיות, והוא מתחיל לחשוד שיש לכך קשר ללורידיום שמצוי בתוכו. כאשר ויליאם מגיע למכון למחקר על אנושי, הוא מגלה שהוא נתון בהסגר – זרקורי ענק מאירים את השמים ורובוטים ממונעים סורקים את הקרקע. צוות בית הספר מסרב להסביר לו מדוע המכון מתנהל כמחנה צבאי סגור, וגם חברתו איסכיה מסתירה ממנו מידע.

ויליאם מגלה את האמת מאחורי האירועים המוזרים שמתרחשים ומבין שגורלם של רבים תלוי בו וביכולת שלו לפצח צפנים. הוא יוצא למסע מסוכן שמגיע עד הרי ההימלאיה.

כאשר דמות מסתורית מציגה לוויליאם פאזל מוזר בצורת פירמידה, זה מניע סדרת אירועים ששולחת את ויליאם לנסיעה פראית מנורווגיה לאנגליה אל תעלת מריאנה, החלק העמוק ביותר של האוקיינוס. בדרך, הוא יגלה שאי אפשר לסמוך יותר על חלק מהאנשים שהוא מכיר ושהמכון למחקר פוסט-אנושי מסתיר סוד אפל. הוא גם יגלה ציוויליזציה עתיקה החבויה מתחת לאוקיינוס ותמנון ענק, מכני, ובעל יכולת טלפורטציה.

וכל אותו הזמן השעון מתקתק בעוד ויליאם דוהר למנוע את חזרתו של האיש שרוצה להרוג אותו ומנסה לפתור את תעלומת הלורידיום.

## סופר
הכותב של הספר, בובי פירס, נולד ב-1974 והטביע את חותמו בתולדות הסרטים הנורווגיים בשנת 2006, כשזכה בדקל הזהב בפסטיבל קאן על סרטו הקצר "סניפר", אותו כתב וביים. מאז, לאחר שסיים את לימודיו בבית הספר הבינלאומי לקולנוע בלונדון, הוא פעיל כתסריטאי ובמאי טלוויזיה, סרטים קצרים ופרסומות רבות.

בשנת 2015 עשה פירס גם את הופעת הבכורה שלו ככותב ספרי ילדים. "ויליאם וונטון והחידה הבלתי אפשרית" הוא הספר הראשון בסדרה עטורת הפרסים המציגה את ויליאם מפענח הקודים. ספריו של פירס הפכו לרבי מכר והקסימו את המבקרים והקוראים כאחד.

## דמויות
בסדרת הספרים כמה דמויות, וביניהן:

ויליאם - הדמות הראשית

אברהם טאלי - "הרשע", האדם בעל כמות הלורידיום הכי גבוהה.

פריץ גופמן - מנהל המכון למחקר על אנושי, החבר הטוב של סבו

איסכיה - חברתו הטובה, מתלווה אליו לכל מסעותיו

סבו - עליו מתבססת הסדרה, המרדף של ויליאם כדי לגלות את ההיסטורייה של סבו.

## ביקורות
רוב הביקורות על סדרת הספרים הזאת משוות בין הסדרה הנ"ל לבין סדרות מפורסמות אחרות, כמו הארי פוטר, פרסי ג'קסון, ועוד. בנוסף, הרבה ביקורות מוסיפות שהספר הוא שילוב של הארי פוטר, וצופן דה ווינצ'י. לעומת זאת, יש ביקורות אשר מתלוננות על בניית העלילה, על הצפי בשינויים, ועל העלילה הבעייתית.

## הערות שוליים

קטגוריה:סדרות ספרי פנטזיה
Three Months

***Three Months*** הוא סרט קומדיה-דרמה משנת 2022 שנכתב והופק על ידי ג'ארד פרידר.

## עלילה
בערב טקס סיום התיכון שלו, קיילב קאהן (טרוי סיון), נער מדרום פלורידה, מגלה שהוא נחשב לנגיף ה-HIV. בעודו ממתין שלושה חודשים לתוצאות הסופיות בנוגע למצבו, הוא מוצא אהבה במקומות בלתי צפויים, ומקבל עזרה מחבריו החדשים.

## צוות השחקנים
* טרוי סיון – **קיילב**
* ויווק קאלרה  – **אסטה**
* בריאן טשו  – **דארה**
* חאבייר מוניוז  – **ד"ר דיאז**
* ג'ודי גריר – **סוזן**
* איימי לנדקר  – **אדית**'
* לואיס גוסט ג'וניור – **בני**
* אלן בורסטין – **ואלרי**

## ביקורות
קרטיס מ' וונג מאתר האף פוסט כתב כי "כדרמת נעורים קומית, Three Months הוא עמוק ובעל חשיבה מתקדמת, בבוחנו את האתגרים שעומדים בפני צעירים להט"בים בצורה הומוריסטית מהורהרת. סיון מעניק לסרט דחיפה של כוכבות, אבל פרט לכך משאיר את כל העקבות של דמות אמן הפופ שלו מאחור, לוכד את שנינותו המצטנעת וחוסר הביטחון מעורר ההזדהות של קיילב עם ניואנס מרענן".

אתר Rotten Tomatoes נתן לסרט ציון של 82% ודירוג ממוצע של 6/10 בהתבסס על 11 ביקורות.

## קישורים חיצוניים

## הערות שוליים

קטגוריה:סרטי 2022
קטגוריה:סרטי להט"ב אמריקאיים
קטגוריה:סרטים באנגלית
רמי בר תמרי

**רמי בר תמרי** (נקרא גם: **רמי בר דיקולי**) היה אמורא תלמידו של רב יהודה שמתואר בתלמוד בבלי כחכם גדול וכחריף ביותר.

## תולדות חייו
רמי נולד בפומפדיתא. לפי המסופר בתלמוד הוא נקלע לסורא והסתבך עם המנהגים השונים שם. לפי המנהג בסורא לא אוכלים את הכחל (עטין בהמה) אלא זורקים אותו, זאת לעומת הנהוג בפומפדיתא לאכול אותו. כשהזדמן רמי לסורא הוא בא לאכול את העטין, וכשרב חסדא שאל אותו מדוע עושה כך בניגוד לדעתו של רב (אמורא) הוא השיב שזאת מפני שבא ממקומו של רב יהודה שהתיר לעשות כך. כשטען לו רב חסדא שיש להחמיר כמנהג המקום ענה לו רמי שאכל את זה חוץ לתחום העיר. בתגובה לשאלה במה חרך את זה הוא השיב שעשה זאת בפורצני, ואין חשש של יין נסך מפני שהם היו לאחר 12 חודשים. רב חסדא טען לו שאולי הם גזולות, והוא השיב שהם כבר נרקבו והבעלים התייאשו מהם.

בעניין נוסף שאל אותו רב חסדא מדוע אינו נושא את תפיליו ואינו חובש ציצית והוא השיב שחולה מעיים פטור מן התפילין ושטליתו שאולה.

בתוך כך הביאו לפני בית דינו של רב חסדא אדם אחד, שלא קיים מצוות כיבוד הורים. כפתוהו על העמוד על מנת להלקותו. אמר להם רמי בר תמרי: הניחו לו, אל תלקוהו, שכן שנויה בריתא, כי כל מצות עשה שמתן שכרה כתוב בצדה - אין בית דין שלמטה מזהרין עליה לכפות על ידי ענישה כמלקות, ובמצות כבוד אב נאמר "למען יאריכון ימיך".

אמר לו רב חסדא לרמי בר תמרי: רואה אני בך, שאתה חריף ביותר! אמר לו רמי בר תמרי לרב חסדא: אם היית נמצא במקומו של רב יהודה, הייתי מראה חריפותי הרבה יותר מעכשו.

## קישורים חיצוניים
* 
* 
* 
* בני לאו, מפגש תרבויות; רמי מפומבדיתא מבקר בסורא, בתוך: **חכמים; ראשית הישיבות בבל ובארץ ישראל**, ידיעות ספרים, 2017, עמ' 135. 
* אלי ברקת, אתר ספריא

## הערות שוליים

קטגוריה:הדור השלישי לאמוראי בבל
בית הלילה

**בית הלילה** (באנגלית: ***House of Night*** ) היא סדרה של רומני פנטזיה לנוער מאת הסופרת האמריקאית PC Cast ובתה קריסטין קאסט.

הסדרה עוקבת אחר הרפתקאותיה של זואי רדבירד, ילדה בת 16 ש"מסומנת", הופכת לערפד צעיר ונדרשת ללמוד בפנימיית "בית הלילה" בטולסה, אוקלהומה. ספרי הסדרה היו ברשימת רבי-המכר של הניו יורק טיימס במשך 63 שבועות ויותר מעשרה מיליון ספרים ברחבי העולם, ב-39 מדינות.

חלק מספרי הסדרה תורגמו על ידי לינדה פניאס-אוחנה בהוצאת כנרת.

## הספרים
הסדרה בית הלילה (*House of Night*) כוללת את הספרים:
# **מסומנת** (Marked) (מאי 2007) – 
# **נבגדת** (Betrayed) (אוקטובר 2007) – 
# **נבחרת** (Chosen) (מרץ 2008) – 
# **סוררת** (Untamed) (ספטמבר 2008) – 
# **רדופה** (Hunted) (מרץ 2009) – 
# *Tempted* (אוקטובר 2009) – 
# *Burned* (אפריל 2010) – 
# *Awakened* (ינואר 2011) – 
# *Destined* (אוקטובר 2011) – 
# *Hidden* (אוקטובר 2012) – 
# *Revealed* (אוקטובר 2013) – 
# *Redeemed* (אוקטובר 2014) – 

קטגוריה:סדרות ספרי פנטזיה
La Tormenta

***La Tormenta*** הוא המיני-אלבום השני בשפה הספרדית של הזמרת האמריקאית כריסטינה אגילרה. זהו החלק השני בהוצאה של אלבום האולפן התשיעי של אגילרה בשלושה חלקים, לאחר קודמו, *[[La Fuerza]]*, שיצא לאור בינואר 2022. האלבום מהווה המשך לאלבומה השמיני של אגילרה, *[[Liberation]]* (2018), ואלבומה השני והאלבום הראשון בשפה הספרדית, *[[Mi Reflejo]]* (2000).

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי כריסטינה אגילרה
קטגוריה:מיני-אלבומים בספרדית
קטגוריה:אלבומים שהופקו על ידי אדגר באררה
קטגוריה:מיני-אלבומי חברת סוני מיוזיק לטין
Inuyasha

"**Inuyasha**" (בעברית: "**[[אינויאשה]]**") הוא סינגל שהוקלט על ידי הזמר-יוצר האיטלקי מחמוד. הוא יצא לאור ב-2 בפברואר 2021, על ידי חברת התקליטים איילנד רקורדס, כסינגל השלישי מתוך אלבום האולפן השני של מחמוד, *[[Ghettolimpo]]*. השיר נכתב על ידי מחמוד ודאריו פאיני, שגם הפיק את השיר. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20.8 מיליון השמעות.

השיר הגיע למקום ה-21 במצעד הסינגלים האיטלקי של FIMI.

## וידאו קליפ
הווידאו קליפ הרשמי של השיר פורסם ב-5 בפברואר 2021 בערוץ היוטיוב הרשמי של מחמוד. הוא בוים על ידי סימונה רובליני. נכון למאי 2022 עומד מונה הצפיות של הקליפ על למעלה מ-14 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:שירים שנכתבו על ידי דריו פאיני
קטגוריה:סינגלים בהוצאת איילנד רקורדס
מחמוד ג'אבר

**מחמוד ג'אבר** (בערבית: **محمود جابر**; נולד ב-5 באוקטובר 1999) הוא כדורגלן ערבי-ישראלי, המשחק בעמדת הקשר בסנט אטיין מליגת המשנה הצרפתית ובנבחרת ישראל.

## קריירת מועדונים
ג'אבר נולד וגדל בטייבה והחל את הקריירה שלו בקבוצת הילדים של הפועל כפר סבא, ובגיל 13 הצטרף לזו של מכבי חיפה ושיחק בכל קבוצות הגיל של המועדון, עד שהגיע לבוגרת.

בקיץ  הושאל להפועל נוף הגליל מהליגה הלאומית בה שיחק שנתיים. ב-5 באוגוסט 2019 ערך את הופעת הבכורה שלו בקבוצה הבוגרת בניצחון 0–1 נגד מכבי אחי נצרת במסגרת גביע הטוטו. ב-20 בדצמבר 2019 הבקיע את שער הבכורה שלו בקבוצה בניצחון 1–3 נגד הפועל מרמורק הרחובותית, במסגרת סיבוב ח' של גביע המדינה. עונה לאחר מכן, היה שותף לחזרה של המועדון לליגת העל אחרי 15 שנות היעדרות.

בקיץ  חזר מההשאלה לסגל של מכבי חיפה. ב-29 ביולי 2021 ערך את הופעת הבכורה שלו במועדון כשנכנס כמחליף בדקה ה-80, בניצחונה הביתי של קבוצתו 5–1 על דינמו טביליסי במסגרת שלב המוקדמות השני של הקונפרנס ליג של אופ"א. ב-16 באוקטובר 2021 הבקיע צמד (בהפרש של 43 דקות) בניצחון החוץ בליגת העל 1–4 נגד הפועל ירושלים.

ב-2 באוגוסט 2023 הבקיע שער קריטי בסיבוב השני של מוקדמות ליגת האלופות נגד שריף טירספול בדקה ה-85, אשר שלחה את המשחק להארכה שבו מכבי חיפה ניצחה 1–4 בהארכה.

ב-17 ביוני 2025 חתם בסנט אטיין מהליג 2.

## קריירה בינלאומית
ב-26 במאי 2022 זומן לראשונה לסגל נבחרת ישראל הבוגרת, לקראת המשחקים בליגת האומות מול  ו. ב-2 ביוני 2022 ערך את הופעת הבכורה שלו בבוגרים של נבחרת ישראל בתיקו הביתי 2–2 מול איסלנד במסגרת ליגת האומות 2022/2023 של אופ"א, כשנכנס כמחליף במחצית השנייה.

## חיים אישיים
הוא אחיו הצעיר של הכדורגלן וקפטן נבחרת פלסטין לשעבר, עבדאללה ג'אבר.

## תארים
; הפועל נוף הגליל
*ליגה לאומית: 2020/2021
* גביע הטוטו (ליגת המשנה): 2020/2021
; מכבי חיפה
*ליגת העל: 2021/2022, 2022/2023
*גביע הטוטו: 2021/2022
*אלוף האלופים: 2021, 2023

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:קשרי כדורגל ישראלים
קטגוריה:טייבה: כדורגלנים
קטגוריה:כדורגלני מכבי חיפה
קטגוריה:כדורגלני הפועל נוף הגליל
קטגוריה:כדורגלני נבחרת ישראל
קטגוריה:מוסלמים
קטגוריה:ישראלים שנולדו ב-2000
קטגוריה:כדורגלני סנט אטיין
קטגוריה:כדורגלנים ישראלים בצרפת
חותם אישי

**חותם אישי** הייתה תוכנית ראיונות ישראלית, בהנחייתו של דן מרגלית, בתוכנית התארחו אישים מהחברה הישראלית. התוכנית שודרה בטלוויזיה החינוכית מ-23 ביולי 2015 ועד 31 ביולי 2018, שבועיים לפני סגירתה של החינוכית ב-14 באוגוסט 2018.

## רקע
בתחילת כל תוכנית דן מרגלית סיפר את קורות החיים של המרואיין, לאחר מכן הוא שוחח איתו על עברו ועל שלל נושאים.
ב-26 במרץ 2018 שודרה תוכנית מיוחדת לרגל יום הולדתו ה-80 של מרגלית, מרגלית היה המרואיין בעוד שאילנה דיין ראיינה אותו.

## אורחים
האורחת הראשונה בתוכנית הייתה הפרופסור רות בן-ישראל, בתוכנית ששדורה ב-23 ביולי 2015, והאחרון היה ההיסטוריון תום שגב, בתוכנית ששודרה ב-31 ביולי 2018.

המפורסמים שהתארחו בתוכנית הם:

(התאריך בסוגריים מציין את השנה בה שודרה התוכנית)

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנת 2015
קטגוריה:הטלוויזיה החינוכית הישראלית: תוכניות וסדרות
מ.ת.ג

**מ.ת.ג** הוא פורטל אינטרנטי חברתי המיועד לבני 60 ומעלה. האתר החל לפעול באפריל 2020, בימים הראשונים של מגפת הקורונה בישראל. יוזמי האתר, אריק אופיר ואהוד שפירא, שמו להם למטרה לעזור ליותר ממיליון אזרחים בישראל בני 60 ומעלה אשר נמצאו מסוגרים בביתם בזמן מגפת הקורונה. האתר שייך לחברה פרטית בבעלות המייסדים.

## מטרות האתר
האתר הוקם במטרה להפיג את תחושת הבדידות של אוכלוסיית המבוגרים בישראל, אשר באחת נכנסו להסגר ונותקו מהילדים, הנכדים, החברים, מקומות הבילוי והמועדונים. זאת באמצעות פלטפורמה טכנולוגית אשר מאפשרת צריכה של תכנים מעולמות תוכן מותאמים.

## פעילות האתר
באתר עולמות תוכן הכוללים: ערוץ שידור, ספריית VOD לצפייה ישירה, רשת חברתית, קהילות תוכן, בלוגים, טיולים וקורסים. חלק מהתכנים באתר ניתנים חינם, וחלק מצריכים תשלום דמי מנוי.

בערוץ מ.ת.ג משודרים בשידור חי בכל יום תוכניות בנושאי מורשת, בריאות, אוכל ותזונה, ספורט ואימונים, תרבות, אומנות, צילום, החברה הישראלית ומקומות בישראל, מדינות ותרבויות בעולם, זוגיות, זיכרון וקוגניציה, אקטואליה, תוכניות שיח בהשתתפות הצופים ועוד.

אתר מ.ת.ג משתף פעולה עם עמותות ארגונים אשר עוסקים בתחום ההיסטוריה והמורשת, וזאת באמצעות הפקה ושידור של תוכניות, הרצאות וסדרות בתחום ואשר חלקם הגדול מסופרים ישירות על ידי האנשים שהיו שם. המפגשים מוקלטים ומועלים לספריית ה-VOD ולארכיון האתר.

מספר ארגונים משתפים פעולה ומעבירים באופן קבוע תוכניות באתר, ובהם המרכז למורשת המודיעין עם תוכנית שבועית בנושאי מודיעין וביטחון ובהשתתפות בכירי מערכת הביטחון, בית מורשת משטרת ישראל בתוכנית קבועה על מורשת המשטרה, בית הפלמ"ח, מכון ז'בוטינסקי, עמותת חיל הים ארגון רבני צהר, תנועת של"מ ובאים לטוב - המערך הלאומי להתנדבות אזרחים ותיקים (המתנ"סים) עמותת עמדא ועוד.

בין אנשי התוכן והמנחים הקבועים בערוץ תא"ל (מיל) ד"ר אפרים לפיד, פרופ' מירון מדזיני, פרופ' מיכאל מאייר, פרופ' זאב ספראי, פרופ' עמירה ערן, ד"ר רחל גרובייס, רמי ליטאני, שלומי קינן, מוטק'ה שלף, תמי סירקיס, סטייסי שני, כנרת זוהר-להב ועוד.

## קישורים חיצוניים
* 

## הערות שוליים

קטגוריה:פורטלים ישראליים
קטגוריה:זקנה
קטגוריה:ההשפעה החברתית-כלכלית של התפרצות נגיף קורונה
פארקר ג'קסון-כרטווית

**פארקר ג'קסון-כרטווית** (**Parker Jackson-Cartwright**; נולד ב-12 ביולי 1995) הוא כדורסלן אמריקאי המשחק בעמדת הרכז בטלקום בון מהבונדסליגה.

## קריירה מקצועית
### וסטצ'סטר ניקס
בפברואר 2019 חתם ג'קסון-כרטווית בוסטצ'סטר ניקס מליגת הפיתוח של ה-NBA שם הספיק לשחק 2 משחקים בלבד.

### צ'שייר פיניקס
ב-10 ביולי 2019 חתם בצ'שייר פיניקס מליגת העל הבריטית. עד שעונה זו נקטעה בעקבות נגיף הקורונה, הוא הספיק לשחק רק 13 משחקים, בהם העמיד ממוצעים של 20.2 נקודות (שני בליגה), 7.4 אסיסטים (שלישי בליגה) ו-3.7 חטיפות (ראשון בליגה). בסוף אותה עונה נבחר ל-MVP של ליגת העל הבריטית.

### סינט קווינטין
ב-17 ביולי 2020 חתם בסנט קוונטין מהליגה השנייה בצרפת שם העמיד ממוצעים של 15.4 נקודות, 3.2 ריבאונדים ו-7.2 אסיסטים ונבחר לשחקן העונה בליגה.

### טלקום בון
ב-5 ביולי 2021 חתם בטלקום בון מהבונדסליגה. ב-15 במאי 2022 קבע שיא קריירה של 41 נקודות בניצחון קבוצתו 81–89 על המבורג טאוורס. בסוף העו נה הוא זכה בתואר שחקן מצטיין של העונה. ביולי 2022 הוא עבר לאסוול ליון-וילרבאן.

## קישורים חיצוניים

* פארקר ג'קסון כרטווית ברשת החברתית טוויטר.
* פרופיל באתר יורובאסקט.

קטגוריה:כדורסלנים אמריקאים
קטגוריה:כדורסלני טלקום בון
קטגוריה:אמריקאים שנולדו ב-1995
עידן אלרום

**עידן אלרום** (נולד ב-19 ביוני 1982) הוא מנהל ישראלי, לשעבר מנכ"ל חברת וואלה! תקשורת, המפעילה בין היתר את אתר התוכן והחדשות וואלה!.

## ביוגרפיה
אלרום נולד בשנת 1982 בחיפה, וגדל בתל אביב-יפו. הוא שירת בצה"ל כקצין ושימש כראש מדור מילואים. הוא רב-סרן במילואים.

## קריירה
לאחר שירותו הצבאי הקים אלרום אתר אינטרנט הפונה לחיילים משוחררים, והיה מעורב בהקמת מיזם נוסף לשיתוף נסיעות חברתי בשם Pick App. את אתר החיילים מכר בשנת 2014, ובאותה שנה הצטרף לגלובס, בה שימש כמנכ"ל פלטפורמת המסחר הפיננסי המקוון של הקבוצה.

בתפקידו הבא, באוקטובר 2015, מונה לסמנכ"ל משרד הפרסום יהושע\TBWA ולמנכ"ל TBWA Digital.

בתפקידו הבא שימש כסמנכ"ל השיווק וכמשנה למנכ"ל במאקו מקבוצת קשת 12, אליה הגיע ב-2017 בתקופה בה נערכו גופי השידור לפיצול הערוץ השני, וקיבל את האחריות לשיווק וקידום מיזמי הדיגיטל ונכסי הקבוצה השונים, לצד ניהול קידום תוכניות קשת בדיגיטל.

בתחילת שנת 2022 מונה למנכ"ל קבוצת וואלה! תקשורת. בחודשים הראשונים לתפקידו ביצע מספר שינויים ארגוניים ועסקיים ובהם צירוף סמנכ"לית ומנהלת הפקה כחברות הנהלה, והקמת ערוץ טלוויזיה בשם "וואלה פלוס". במאי 2025 סיים את תפקידו בוואלה.

## קישורים חיצוניים
* סופית: עידן אלרום ימונה למנכ"ל וואלה, באתר גלובס

## הערות שוליים

2022 05
קטגוריה:מנכ"לים ישראלים
קטגוריה:ישראלים שנולדו ב-1982
חיים ושלום

**ספר חיים ושלום** הוא ספר שאלות ותשובות בנושאים השייכים לסדר אבן העזר בטור ובשולחן ערוך בשני חלקים שחיבר רבי חיים פאלאג'י. הספר התפרסם במיוחד בשל התשובה המופיעה בספר המתיר לכפות גירושין לאחר 18 חודשי מריבה בין בני הזוג. לספר יצאו מספר מהדורות צילום מאז הדפסתו הראשונה, בין השאר בירושלים ה'תש"ם ובאשדוד ה'תשנ"ז.

## תוכן ומבנה
בחיבור חקירות שונות (שלא כתגובה למקרה מסוים), ושאלות ממקומות שונים, מלבד אלו שמאזמיר, עירו של המחבר, ניתן למצוא שאלות מטבריה, מרודוס מאת רבי מיכאל יעקב ישראל, מפאדובה, מטראבולוס מאת אברהם חיים אדאדי, מאלמדייה מאת רבי ישועה אלקאים, מארג'יל מאת רבי שלמה זוראפה, מאדריאנופולי ועוד.

### שם הספר
הספר נקרא חיים ושלום משני טעמים, האחד: , והשני הוא על פי הגמרא בכתובות דף נ', שמסבירה את הפסוק "וראה בנים לבניך שלום על ישראל" כך: "רשב"ן אמר כיון שבנים לבניך, שלום על דייני ישראל ולא אתו לאינצויי", כלומר בתפילה שנזכה לשלום בין איש ואשתו ולא להגיע לידי חליצה ויבום.

## היחס לעגונות
החבי"ף התייחס בחומרה וברצינות רבה מאוד לנושא פתרון בעיית העגינות:

בדומה לדבריו אלה, הוא התיר לבית הדין לכפות את הבעל לתת גט כאשר סכסוך שפרץ בין בני הזוג לא נפתר לאחר שמונה עשר חודשים:

תשובה זו נידונה רבות בבתי הדין הרבניים ובספרי הפוסקים.

## ראו גם
* שו"ת לב חיים
* שו"ת חיים ביד

## קישורים חיצוניים
* חיים ושלום חלק א', גישה מקוונת באתר הספרייה הממלכתית של רוסיה
* 
* 
* חיים ושלום, שני כרכים, גישה מקוונת באתר הספרייה הלאומית

## הערות שוליים

קטגוריה:ספרי שאלות ותשובות: אחרונים
קטגוריה:ספרי רבי חיים פלאג'י
קטגוריה:ספרי 1857
קטגוריה:ספרי 1872
Rubini

"**Rubini**" (בעברית: "**[[אודם]]**") הוא סינגל שהוקלט על ידי הזמר-יוצר האיטלקי מחמוד בהשתתפות הזמרת האיטקלייה אליסה. הוא יצא לאור ב-27 באוגוסט 2021, על ידי חברת התקליטים איילנד רקורדס, כסינגל השישי והאחרון מתוך אלבום האולפן השני של מחמוד, *[[Ghettolimpo]]*. השיר נכתב על ידי מחמוד, אליסה ודאריו פאיני, שגם הפיק את השיר. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-20.2 מיליון השמעות.

השיר הגיע למקום ה-31 במצעד הסינגלים האיטלקי של FIMI.

## רקע

השיר, שנכתב והולחן על ידי אליסה ומחמוד, מספר את סיפור נעוריו של מחמוד בזווית ראייה של אדם מבוגר. ילדותו התאפיינה בעיקר בבעיות במשפחה, החל מגירושיו של הוריו וכלה בתחילת התגוררות משותפת בבית קטן עם אחיו, במערכת יחסים רומנטית ראשונה והתנסויות שונות כגוון שתיית משקאות חריפים, עישון ויחסי מין.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:שירים שנכתבו על ידי דריו פאיני
קטגוריה:סינגלים בהוצאת איילנד רקורדס
גמר גביע אופ"א 1977

**גמר גביע אופ"א 1977** שוחק ב-4 במאי 1977 וב-18 במאי 1977 בין הקבוצה האיטלקית יובנטוס לקבוצה הספרדית אתלטיק בילבאו. הגמר שוחק בשני מפגשים במתכונת בית-חוץ, ובו נקבע כי הזוכה בטורניר היא יובנטוס לאחר שגברה על אתלטיק בילבאו 2-2 בזכות שערי חוץ.

## הדרך אל הגמר

## הרכבי הקבוצות
### המשחק הראשון

### משחק הגומלין

### הרכבי הקבוצות

## ראו גם
* גמר גביע אירופה לאלופות 1977

קטגוריה:משחקי גמר הליגה האירופית
קטגוריה:תחרויות כדורגל ב-1977
קטגוריה:יובנטוס
קטגוריה:אתלטיק בילבאו
קטגוריה:טורינו: תחרויות ספורט
על הספסל שבשכונה

"**על הספסל שבשכונה**" הוא סינגל שהוקלט על ידי ההרכב המוזיקלי הישראלי הפרויקט של עידן רייכל, ביחד עם הזמרת הישראלית מרגלית צנעני. הוא יצא לאור ב-10 במאי 2022, על ידי חברת התקליטים הליקון ארומה מיוזיק, כסינגל שלא מתוך אלבום. "על הספסל שבשכונה" הוא שירה הראשון של צנעני מזה ארבע שנים.

השיר הגיע למקום החמישי במצעד הרשמי של מדיה פורסט.

## רקע וכתיבה
השיר נכתב על ידי עידן רייכל ותמר יהלומי, הולחן על ידי רייכל והופק על ידי גלעד שמואלי ורייכל. בסרוגים נכתב: "כשנולד השיר "על הספסל שבשכונה" הוא ראה מייד לנגד עיניו את מרגלית צנעני איתה הוא משתף פעולה לראשונה". במאקו נכתב כי "לפני שאתם בונים על שיר שיתפוצץ ברחבות, אותם גורמים חשפו כי מדובר בבלדה מרגשת".

בנוסף לכך, סקרו את "על הספסל שבשכונה" גם באתר האינטרנט וואלה! NEWS.

## וידאו קליפ
הווידאו קליפ הרשמי של השיר פורסם ב-10 במאי 2022 בערוץ היוטיוב הרשמי של עידן רייכל. בתחילת הקליפ, ניתן לראות את רייכל ומרגלית צנעני יושבים יחד על ספה בתוך אולפן הקלטות. בהמשך לכך, ניתן לראותם מנגנים בכלי נגינה כדוגמת פסנתר וגיטרה. לאורכו של הקליפ, ניתן לראות את צנעני מבצעת את השיר עצמו.

נכון לספטמבר 2025, לשיר יש למעלה מ-560 אלף צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי הפרויקט של עידן רייכל
קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי עידן רייכל
קטגוריה:שירים על נוסטלגיה
קטגוריה:סינגלים בהוצאת הליקון ארומה מיוזיק
Moonlight popolare

"**Moonlight popolare**" (בעברית: "**אור ירח פופולרי**") הוא שיר שהוקלט על ידי הזמר-יוצר האיטלקי מחמוד בהשתתפות הזמר האיטלקי מאסימו פריקולו. השיר יצא לאור ב-14 במאי 2020, על ידי חברת התקליטים איילנד רקורדס, כסינגל שלא מתוך אלבום אולפן. הוא נכתב על ידי מחמוד, אלסנדרו ונטי ופרנצ'סקו ברבגילה, והופק על ידי קרוקרס. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות.

השיר הגיע למקום השלישי במצעד הסינגלים האיטלקי של FIMI.

## וידאו קליפ
הווידאו קליפ הרשמי של השיר פורסם ב-22 במאי 2020. נכון למאי 2022 עומד מונה הצפיות של הקליפ על למעלה מ-6 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:סינגלים בהוצאת איילנד רקורדס
Barrio

"**Barrio**" (בעברית: "**שכונה**") הוא שיר שהוקלט על ידי הזמר-יוצר האיטלקי מחמוד. השיר יצא לאור ב-30 באוגוסט 2019, על ידי חברת התקליטים איילנד רקורדס, כסינגל שלא מתוך אלבום אולפן. הוא נכתב על ידי מחמוד, דודיה פטרלה, פאולו אלברטו מונקטי ודאריו פאיני, שגם הפיק את השיר עם צ'ארלי צ'ארלס. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-66.2 מיליון השמעות.

## וידאו קליפ
הווידאו קליפ הרשמי של השיר פורסם ב-2 בספטמבר 2019 בערוץ היוטיוב הרשמי של מחמוד. הוא בוים על ידי אטיליו קוסאני נכון למאי 2022 עומד מונה הצפיות של הקליפ על למעלה מ-95.4 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:שירים שנכתבו על ידי דריו פאיני
קטגוריה:סינגלים בהוצאת איילנד רקורדס
ברוס ריית'רמן

**ברוס ריית'רמן** (נולד ב-15 בספטמבר 1955) הוא יוצר סרטים אמריקאי . נודע בעיקר כמי שדיבב את מוגלי בסרט "ספר הג'ונגל" משנת 1967 ואת כריסטופר רובין בסרט "פו הדב ועץ הדבש".

## חייו ועבודתו
נולד בברבנק, קליפורניה. ריית'רמן הוא בנם של האנימטור הגרמני-אמריקאי וולפגנג ריית'רמן ושל ג'ייני מארי מקמילן. הוא סיפק את קולם של מוגלי בסרט "ספר הג'ונגל" וכריסטופר רובין בסרט "פו הדב ועץ הדבש". לאחר שסיים את לימודיו באוניברסיטת קליפורניה בברקלי עם התמחות עצמאית במשאבי טבע ובספרדית, ניסיונות העבודה שלאחר מכן כללו שלל תפקידים כגון מדריך נהרות, ביולוג שטח, חוקר טבע, מנהיג משלחת ויועץ ביולוגי. הוא עבד על הפקות תולדות הטבע במקומות אקזוטיים מאלסקה ועד אוסטרליה. כאשר התחיל את דרכו כצלם עצמאי ב-1983, ריית'רמן המשיך להפיק סרטים תיעודיים ששודרו על ידי PBS, ערוץ נשיונל ג'אוגרפיק, ערוץ דיסקברי, BBC, וקאנל פלוס. הוא שימש כצלם, מפיק, כותב ובמאי בשנות ה-90 במגוון תוכניות. הוא גר בסנטה ברברה, קליפורניה עם אשתו, האמנית אריקה היל, ובתם קאמילה.

## קישורים חיצוניים

קטגוריה:אמריקאים שנולדו ב-1955
הר בראדלי (אנטארקטיקה)

**הר בראדלי** (באנגלית: **Mount Bradley**) הוא פסגה בקצה הדרום-מזרחי של שלוחה, היורדת מרמת דטרויט, בדרום חצי האי טריניטי, בארץ גרהאם שבצפון חצי האי האנטארקטי, שבאנטארקטיקה.

שאינו מכוסה קרח בחצי האי טריניטי בארץ גראהם, בצפון חצי האי האנטארקטי, שבאנטארקטיקה.

הר בראדלי ממוקם 7 קילומטרים דרומית-מערבית להר ריס.

הר בראדלי מתנשא מעל הדום הקרח זנפול, שממזרח להר בראדלי, ומעל קרחון דריטין, שמדרום-מערב להר בראדלי.

להר בראדלי פסגה בעלת צורה פירמידלית, שגובהה 835 מטרים מעל פני הים.

## היסטוריה
### גילוי ומיפוי ההר

ההר התגלה ומופה לראשונה בשנת 1945 על ידי סקר שטחי חסות איי פוקלנד. 

ההר מופה שוב בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

### מקור השם

שמו של ההר ניתן לו על ידי סקר שטחי חסות איי פוקלנד.

ההר נקרא על שם קיי. ג'י. בראדלי (K.G. Bradley), מזכיר הקולוניה של המושבה הבריטית איי פוקלנד, באותה עת.

בראדלי
פיקנודונטאים

**פיקנודונטאים** (שם מדעי: Pycnodontiformes) היא סדרה של דגים מקריני סנפיר כליל-גרמיים פרהיסטוריים שהתקיימו במשך המזוזואיקון שמסוף הטריאס עד לתקופת האאוקן לפני 216.5 עד 37.2 מיליון שנה מזמננו, כשהם שרדו את הכחדת הקרטיקון. מיני הסדרה ידועים ממאובנים שהתגלו במספר תצורות באפריקה, אסיה, אירופה ואמריקה הצפונית והדרומית.
## מאפיינים
דגים אלה היו מקריני סנפיר קטנים עד בינוניים בגודלם, כשהגדול מביניהם היה הגירודוס באורך של 1.2 עד 2 מטרים. כנראה הם חיו לאורך ימים רדודים ואולי אף לאורך נהרות ומים מתוקים. מבנה גופם היה דחוס ומעוגל עם גב מעוגל כלפי מעלה, באופן דומה לצניניתיים או לקיסריים והסנפירים היו חדים אך מעוגלים בקצוות.

הם היו בעלי לסתות עגגלות בולטות, מתוכם השתרבבו שיניים חרוטיות קטנות שכנראה עזרו להם ללקט טרף קטן כמו רכיכות וסרטנים מהקרקעית. עם זאת לחלקם היו שיניים חדות משוננות כמו ניבים אשר התאימו לציד טרף וקריעת בשר.

## מיון
*סוג ללא מקור *Acrorhinichthys*?
*סוג ללא מקור *Archaeopycnodon*?
*סוג ללא מקור *Athrodon*?
*סוג ללא מקור *Callodus*?
*סוג ללא מקור *Cosmodus*
*סוג ללא מקור *Ellipsodus*
*סוג ללא מקור *Grypodon*
*סוג ללא מקור *Mercediella*
*סוג ללא מקור *Piranhamesodon*
*סוג ללא מקור *Pseudopycnodus*
*סוג ללא מקור *Tergestinia*
*סוג ללא מקור *Thurmondella*
*סוג ללא מקור *Uranoplosus*
*סוג ללא מקור *Woodthropea*
*משפחה Hadrodontidae?
*משפחה Gebrayelichthyidae
*משפחה Gladiopycnodontidae
*משפחה Mesturidae
*משפחה Gyrodontidae
*משפחה Brembodontidae
*משפחה Coccodontidae
*משפחה Pycnodontidae

## קישורים חיצוניים

* 

קטגוריה:בעלי חיים שתוארו ב-1937
קטגוריה:טקסונים שתוארו בידי לב ברג
קטגוריה:דגי גרם מהמזוזואיקון
קטגוריה:דגי גרם מהקנוזואיקון
קטגוריה:מאובני טקסונים שתוארו ב-1937
עונת 2022/2023 בליגת העל ההולנדית

**עונת 2022/2023** הייתה העונה ה-67 של ליגת העל ההולנדית בכדורגל, שהיא הליגה ההולנדית הבכירה. העונה החלה ב-5 באוגוסט 2022 והסתיימה ב-28 במאי 2023.

בסיום העונה זכתה פיינורד באליפות ה-16 שלה. חרונינגן, קמבור ואמן ירדו לליגה ההולנדית השנייה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות שישחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זוכה באליפות והקבוצות במקומות 17 ו-18 יורדות לליגת המשנה. הקבוצה במקום ה-16 תתמודד בפלייאוף ירידה בשיטת פיינל פור כנגד הקבוצות שהעפילו מפלייאוף ליגת המשנה.

## קבוצות ואצטדיונים
מתוך 18 הקבוצות שמשתתפות בעונה זו, 15 המשיכו מהעונה שעברה. אליהן התווספו שתי המסיימות ראשונות בליגה ההולנדית השנייה, אמן, פולנדם שהעפילו במקומן של וילם II וזוולה, שסיימו בשני המקומות האחרונים בעונת 2021/2022. אקסלסיור רוטרדם שסיימה במקום השישי בליגת המשנה, העפילה גם היא לאחר שניצחה בפלייאוף העלייה והחליפה את הראקלס אלמלו שסיימה במקום ה-16 בעונת 2021/2022.

## טבלת הליגה

## פלייאוף
### פלייאוף על הכרטיס לסיבוב המוקדמות השני של הקונפרנס ליג

### פלייאוף העלייה/ירידה
בסיבוב הראשון יתחרו 6 הקבוצות שסיימו במקומות 3-8 בליגת המשנה, 3 המנצחות יעפילו לחצי הגמר יחד עם הקבוצה שסיימה במקום ה-16 בליגת העל לטורניר בשיטת פיינל פור כאשר המנצחת תשחק בעונת 2023/2024 בליגת העל.

## סטטיסטיקות
### מלך השערים

### מלך הבישולים

## קישורים חיצוניים

## הערות שוליים

קטגוריה:עונות בליגת העל ההולנדית
קטגוריה:תחרויות כדורגל ב-2023
קטגוריה:תחרויות כדורגל ב-2022
קטגוריה:2022 בהולנד
קטגוריה:2023 בהולנד
דיקינסוניה

**דיקינסוניה** (שם מדעי: *Dickinsonia*) הוא סוג של בעל חיים פרהיסטורי שחי בסוף תקופת האדיקר שבסוף עידן העל פרקמבריון, לפני 567 עד 550 מיליון שנה. נכללים בו 5 מינים.
שמאל|ממוזער|250px|מאובן של ''Dickinsonia Costata'' מהביוטה של האדיקר
## תיאור
רוב המאובנים של דיקינסוניה הם מאובנים שהתכסו בחול. אורך המאובנים נע בין מילימטרים יחידים ליותר ממטר. המאובנים של דיקינסוניה הם סימטריים ובצורת ביצה. המקטעים דמויי הצלעות פונים מאמצעה לכיוון הקצוות הרחבים והצרים. המקטעים מתרחבים ככל שהם מתקרבים לקצה המאובן. הקטעים מופרדים על ידי רכס דק לאורך ציר הסימטריה לחצאים ימניים ושמאליים. הקטעים מאורגנים בתבנית מתחלפת על פי  ולא על פי סימטריה דו-צדדית. לפיכך מקטעים אלה הם . השתקפות החלקה זו נמצאת גם במינים אחרים של בעלי חיים מהאדיקר.

## גילוי
המאובנים הראשונים של הדיקינסוניה התגלו בגבעות אדיקרה שבאוסטרליה הדרומית. מאובנים נוספים התגלו באוקראינה, סין, הודו ורוסיה. , שגילה את  באוסטרליה, תיאר את הדיקינסוניה בשנת 1947 וקרא לה על שם .

## סיווג
הסיווג של דיקינסוניה עדיין לא ידוע. בעל החיים סווג בעבר כקרוב למדוזות סוכך, אלמוגים, תולעים טבעתיות, תולעים שטוחות, פרוטיסטים, אקואלומורפה, חזזיות, שושנות ים ולמערכה מיתרניים. החוקר  שייך את רוב בעלי החיים שחיו באדיקר כולל דיקינסוניה לקבוצה נכחדת בשם Vendobionta. מחקר אחר שייך את דיקינסוניה למערכה פלקוזואה ומחקר נוסף משנת 2018 שייך את הדיקינסוניה לקבוצה הנכחדת Petalonamae שהייתה קרובה לקבוצה המודרנית רב-תאיים אמיתיים.
## קישורים חיצוניים

## הערות שוליים

 	
קטגוריה:טקסונים שתוארו בידי רג'ינלד קלוד ספריג
קטגוריה:בעלי חיים שתוארו ב-1947
קטגוריה:אוסטרליה: מאובנים
קטגוריה:בעלי חיים שחיו בפרוטרוזואיקון
קטגוריה:טקסונים שהתפתחו בפרוטרוזואיקון
שרקד

**שרקד** (בהונגרית: **Sarkad**) היא עיר בנפת שרקד שבמחוז בקש בדרום מזרח הונגריה. עד לשואה הייתה בה קהילה יהודית ובמקום עדיין קיים בית קברות יהודי.

כמו יישובים רבים באירופה גם בשרקד מספר התושבים נמצא בירידה. כך, בשנת 1990 חיו בכפר 10,958 תושבים ובשנת 2021 רק 9,407 תושבים.

שרקד הפכה לעיר רשמית ב-1 במרץ 1989.

## יהודי שרקד
יהודים הגיעו לשרקד במחצית הראשונה של המאה ה-19 בהזמנתו של בעל אחוזה שביקש לעודד את המסחר והמלאכה במקום. היהודים עסקו בשיווק מוצרים חקלאיים, במלאכה ורבים מהם עבדו בבית החרושת לסוכר במקום.

הקהילה התארגנה באופן רשמי בשנת 1840, במסגרת זו הוקמו בית כנסת, "תלמוד תורה" ובית ספר. בשנת 1862 נחנך בית כנסת גדול ומפואר. בזמן הקרע ביהדות הונגריה בקונגרס יהודי הונגריה, הצטרפה הקהילה לזרם הקהילות האורתודוקסיות. בשנת 1885 סופחו אליה יהודים מכמה יישובים קטנים בסביבה.

במאי 1944, לאחר כניסת הצבא הגרמני להונגריה, השתלטו על העיירה חברי תנועת "צלב החץ" הפאשיסטית והסיתו נגד היהודים. באותו חודש נכלאו יהודי שרקד בגטו וב-10 ביוני 1944 שולחו למחנה ההשמדה אושוויץ.

לאחר המלחמה חזרו כמה ניצולים מאושוויץ וכמה עשרות יהודים שבו מהמחנות לעבודות כפייה וחיי הקהילה חודשו. למרות הפגנות אלימות נגד היהודים, שנערכו בעיירה בשנת 1946, נשארו רוב היהודים במקום. בשנת 1948 הקימו אנדרטה לזכר 159 יהודי שרקד שניספו בשואה.

בדף הקהילה של שרקד נכתב כי בשנת 1944 יש בקהילה 134 חברים ורב הקהילה הוא הרב מנו גרוס.

## ילידי המקום

* **[[דיולה פייר]]** (במקור עד 1898 וייס, 1868 – 1936) היה יהודי-הונגרי רופא עיניים, רופא ראשי ומנהל מחלקה בבית חולים.

## לקריאה נוספת
* שרקד בפנקס הקהילות הונגריה

## קישורים חיצוניים

* 
* 
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה